Faruk İremet

Faruk İremet (Siverek, Turska, 1. januar 1965) jest zazaski, turski i švedski pisac.

 Biografija 
Rođen je 1965. u Sivereku u Turskoj. Osnovnu školu je završio u rodnom gradu, srednju školu u Diyarbakıru, gdje je i radio od 1982. do 1983. po završetku srednje škole. Godine 1983. počinje studije na Univerzitetu u Eskişehiru kao vanredni student ekonomije. Paralelno sa studijama radi kao nastavnik u osnovnoj školi blizu Diyarbakıra. U tom periodu počinje objavljivati pjesme i članke u različitim časopisima. Godine 1985. dobija nagradu za objavljene članke u Ankari.

Dolazi u Švedsku 1986, studira i radi istovremeno. Godine 1989. osniva izdavačko udruženje SUK. Objavljuje članke i poeziju na maternjem jeziku, zazakiju, kao i na švedskom u različitim časopisima (Falköpings Tidning, Folket i Bild, Snäckan). Godine 1994. osniva Iremet Förlag, a 1995. zajedno s prijateljima "KORMIŞKAN-Bülten", prvi časopis na zazakiju, gdje je i glavni urednik. U aprilu 2000. osniva časopis ZazaPress.

Član je Švedskog udruženja pisaca i Saveza švedskih prosvjetnih radnika.

 Djela 
 Pustinjska kiša, pjesme, Suk Yayınları (Iremet publishing), 1989, na turskom jeziku
 Antologija švedskih pisaca, (About Swedish writers), Iremet publishing, 1995 na zazakiju
 Naš jezik zazaki (About the differences among Zazaish, Kurdish and Turkish), Iremet publishing, 1996.
 Mitra, pjesme, Yarın Yayınları, Ankara 1996, na turskom jeziku
 Krhko srce, pjesme, Iremet publishing, 1996, zazaki
 CD, Ovo srce - This heart (tekst, obrada i muzika Faruk Iremet), Iremet publishing, 2005.

 Reference 
 Faruk Iremet (zazaki, turski)
 ZazaPress - Zaza Language & Culture  (zazaki, turski i švedski)
 Iremet Publishing  (zazaki, turski i švedski) 
 Kormıskan-Bülten - Zaza Language & Culture  (zazaki)
 Articles and books by Faruk Iremet (homepage) Iremet Publishing
 Faruk İremet (švedski)

Kategorija:Rođeni 1965.
Kategorija:Turski pisci
Kategorija:Švedski pisci
Kategorija:Zaze